**ΙΣΤΟΡΙΑ Β ΓΥΜΝΑΣΙΟΥ**

**ΕΠΑΝΑΛΗΨΗ ΣΤΟ ΕΡΓΟ ΤΟΥ ΙΟΥΣΤΙΝΙΑΝΟΥ**

**ΕΚΠΑΙΔΕΥΤΙΚΟΣ: Παπανικολάου Γεωργία**,**ge\_papanic@yahoo.gr**

Συνδέστε τις ημερομηνίες της α στήλης με τα γεγονότα της β στήλης

**α στήλη β στήλη**

|  |  |
| --- | --- |
| 330 | Άνοδος Ιουστινιανού στο θρόνο |
| 527 | Νεαρές |
| 532 | Εγκαίνια Κων/πολης |
| 534 | Στάση του Νίκα |
| 565 | Θάνατος Ιουστινιανού |

1.Ποιος ήταν **ο στόχος** της εσωτερικής πολιτικής του Ιουστινιανού;

2.Υπογραμμίστε τις δυνάμεις εκείνες που απειλούσαν το στόχο της εσωτερικής πολιτικής του αυτοκράτορα.

* Δήμοι
* Μεγάλοι γαιοκτήμονες
* Μικροϊδιοκτήτες γης
* Οπαδοί αιρέσεων
* Οπαδοί αρχαίας θρησκείας
* Πάροικοι

**3**.Ποια ήταν η πολιτική του Ιουστινιανού προς :

α) τους οπαδούς της αρχαίας θρησκείας και τους αιρετικούς;

β) προς τους γαιοκτήμονες

Ποιο γεγονός **ονομάστηκε Στάση του Νίκα** και πως αντιμετωπίστηκε από τον αυτοκράτορα;

**4**.Τι ήταν**οι Νεαρές** και ποιο ιδιαίτερο χαρακτηριστικό είχαν;

**5**.Στην εξωτερική του πολιτική ο αυτοκράτορας επιδίωξε **την αποκατάστασητης Ρωμαϊκής Οικουμένης**: Πώς **υλοποίησε,** εν μέρει, το όραμά του για αποκατάσταση των κατακτημένων περιοχών στη δύση;

Με βάση το παρακάτω παράθεμα και την ιστορική αφήγηση γράψτε ένα σύντομο κείμενο **όπου θα αξιολογείτε το έργο του Ιουστινιανού**: Τι πρόσφερε στην αυτοκρατορία και ποια προβλήματα ενδεχομένως δημιούργησε;

Συνολικά, παρά τα πολύ σοβαρά και σύνθετα προβλήματα της εποχής, η βασιλεία του δεν μπορεί να αποτιμηθεί αρνητικά, κι αυτό κυρίως γιατί η ανάκτηση της Ιταλίας την ενέταξε εκ νέου στην Ρωμαϊκή αυτοκρατορία (κι ας ήταν αυτή το ανατολικό της τμήμα) και η βυζαντινή παρουσία στη χερσόνησο διήρκεσε ως το 1071. Επιπλέον, η κωδικοποίηση των νόμων όχι μόνο καθόρισε την απονομή δικαιοσύνης στο μέσο Βυζάντιο και την εξέλιξη του δικαίου, αλλά αποτέλεσε τη βάση για τις νομοθεσίες πολλών σύγχρονων ευρωπαϊκών κρατών. Το μεγαλεπήβολο κατασκευαστικό του πρόγραμμα μπορεί να απέτυχε στην περίπτωση των Βαλκανίων, που σύντομα κατακλύστηκαν από τους Σλάβους, αλλά άφησε τα πιο σημαντικά δείγματα τέχνης, η εξέλιξη της οποίας οδηγεί στη γνωστή βυζαντινή τέχνη, μνημεία της παγκόσμιας πολιτιστικής κληρονομιάς του Βυζαντίου, στην Κωνσταντινούπολη, στην Ιταλία, στο Σινά, στα Ιεροσόλυμα. Οι πολεμικές αναμετρήσεις της βασιλείας ωστόσο άφησαν σύμφωνα με τις πηγές τα ταμεία άδεια και μολονότι υπήρξαν οι αυτοκράτορες που θέλησαν να τον μιμηθούν, ακόμα και οι ίδιοι οι Βυζαντινοί είχαν συνολικά μεγάλη αμηχανία στην αποτίμηση της διακυβέρνησής του. Ο Ιουστινιανός Α΄ πέθανε το Νοέμβριο του 565 σε βαθιά γεράματα, χωρίς να έχει αφήσει απογόνους. Τη βασιλεία ανέλαβε ο ανεψιός του, Ιουστίνος Β΄.

Μαθητές μας , να είστε υγιείς πρώτα απ’ όλα εσείς και οι

Οικογένειές σας …..κατά δεύτερο λόγο μείνετε σε

επικοινωνία μαζί μας ….μπορείτε να στείλετε απαντήσεις

σε όποιες ερωτήσεις θέλετε ή και σε όλες στο mailπου

αναγράφεται.Με το καλό να τα πούμε στις τάξεις μας!!!!